《赠彭蠡钓者》
唐代·杜荀鹤

偏坐渔舟出苇林，苇花零落向秋深。只将波上鸥为侣，

不把人间事系心。傍岸歌来风欲起，卷丝眠去月初沈。

若教我似君闲放，赢得湖山到老吟。

作者简介：杜荀鹤(846～904)，唐代诗人。字彦之，号九华山人。汉族，池州石埭（今安徽石台）人。大顺进士，以诗名，自成一家，尤长于宫词。大顺二年，第一人擢第，复还旧山。宣州田頵遣至汴通好，朱全忠厚遇之，表授翰林学士、主客员外郎、知制诰。恃势侮易缙绅，众怒，欲杀之而未及。天祐初卒。自序其文为《唐风集》十卷，今编诗三卷。事迹见孙光宪《北梦琐言》、何光远《鉴诫录》、《旧五代史·梁书》本传、《唐诗纪事》及《唐才子传》。